**Rendezvények**

Kézdivásárhely önkormányzata számos kulturális és közösségépítő programot szervez, sokukat partnerségben a Vigadó Művelődési Házzal. Ezeknek a programoknak az a célja, hogy igényes szórakozásra hívja Kézdivásárhely lakóit, a környékbeli falvak apraját nagyját, valamint a megye és Erdély kikapcsolódni vágyó közönségét.

2012 novemberében az önkormányzat felvállalta, hogy minden hónap második szombatján

hagyományos termékvásárt szervez a főtéren. A Gábor Áronról elnevezett téren a régi időkben is 17 számos helyi termelő kínálta portékáját, Kézdivásárhely céhes város lévén ide jártak vásárolni a környező falvakból, más városokból. A szervezők ezt a hangulatot hozták vissza a központba, ahol a helyi és székely termék védjeggyel rendelkező termelők kipakolhatnak és árulhatják termékeiket. A vásáron való részvétel mindenkinek ingyenes.

Március 15. a magyar forradalom és szabadságharc ünnepe, meghatározó eseménye a magyarság történelmének. Kézdivásárhelyen igyekszünk minden évben méltón megemlékezni mindazokról a hősökről, akik a magyar szabadságért harcoltak, jövőnkért küzdöttek. A programsorozat a Zúg Március szónokversennyel kezdődik, március 15 én pedig déli 12 kor a huszárok bevonulásával és lovas felvonulással veszi kezdetét. Több éves hagyomány szerint a felső háromszéki falvak szekerekkel vonulnak fel a Gábor Áron téren, forradalmi dalokat énekelve.

Az Őszi Sokadalom a város ünnepe, amely augusztus utolsó hétvégéjén kerül megszervezésre. A városnapok fő területe a kézműves kiállítás és vásár, hiszen Kézdivásárhely a céhek és a

hagyományok települése. A főtéren e célból kényelmes sátrakat és kirakodó standokat biztosítanak a portékáikat értékesíteni kívánó vásárosoknak, népművészeknek, emellett pedig letisztult programsorozattal készülnek a szervezők, amely minden korosztályt és minden társadalmi réteget a központi térre csalogat. Nagyszínpadi koncertekben is bővelkedhetnek az ide látogatók, a repertoárt úgy állítják össze, hogy a fiatalok, a középkorosztály és az idősebbek is szívesen csápoljanak egy egy koncerten.

Kézdivásárhely Önkormányzata és a helyi iskolák közös szervezésében minden évben az 1956 os forradalomra és szabadságharcra emlékezik. Október 23 án több helyszínen, több időpontban vannak megemlékezések.

A karácsonyi ünnepekre való készülődés talán az év legszebb négy hete. Ennek apropójára

Kézdivásárhely polgármesteri hivatala ünnepváró programsorozatot szervez, amelyben a

kézművesek tevékenységektől megkezdve a karácsonyi vásáron át a koncertekig több programot kínál a város lakóinak. Az eseménysorozathoz csatlakoznak a városi civil szervezetek, a Vigadó Művelődési Ház, a Városi Színház, a kézműves és ifjúsági egyesületek is.

22 www.kezdi.ro Kézdivásárhely Polgármesteri Hivatalának honlapja

Forrás: Szöllősi Tamás – Kézdivásárhely - Az udvarterek városa – Honismereti tanulmány